Saksikan Park Ha Sun & Uhm Ji Won Dalam Teaser Birthcare Center
Drama terbitan tvN Birthcare Center telah mendedahkan teaser komedi pelakon utamanya! Anda boleh saksikan trailer dan poster terbaru dibawah. Birthcare Center adalah noir drama tentang penjagaan bayi dan ibu selepas bersalin. Mengisahkan seorang wanita korporat, Oh Hyun Jin (Uhm Ji Won) yang merupakan eksekutif paling muda di kalangan barisan eksekutif yang ada di syarikatnya. Oh Hyun Jin boleh melakukan segala tugasan yang diberikan tanpa gentar, tapi bila dia melahirkan anak pertamanya, dia agak terkejut, kerana dia tidak “multi-tasking” seperti yang disangka. Melahirkan anak tidak mudah seperti yang disangka Oh Hyun Jin, dia tidak tahu menahu langsung bagaimana hendak menjaga dan menguruskan bayi. Selepas keluar hospital, dia pergi ke pusat eksklusif rawatan penjagaan dalam pantang selepas bersalin. Di sana dia merupakan ibu paling tua di kalangan ibu-ibu yang ada, dan dia malu apabila mengetahui semua ibu di pusat jagaan itu pandai menguruskan bayi, sedangkan dia paling tua dari ibu-ibu yang ada. Birthday Care akan mula bersiaran pada 2 November jam 9.00 malam waktu Korea Selatan dan boleh didapati di Viki